stanford-oval/wikipedia huggingface dataset:
משפחת סאמרס (קומיקס)
דור העתיד

| קרבה | שם | כינוי | יקום |
| --- | --- | --- | --- |
| בעל | ניית'ן כריסטופר צ'ארלס סאמרס | קייבל | ארץ 616 |
| אשה | הופ סאמרס | - | ארץ 80521 |
| בת (מאומצת) | הופ ספלדינג (סאמרס) | הופ סאמרס | ארץ 616 |
קייבל, בנם של סקוט ומדלין, מציל תינוקת מפני בישופ שרוצה להרוג אותה ולמנוע מהעתיד שלו להתרחש. הוא נוסע בזמן לעתיד עם התינוקת ומגדל אותה יחד עם אשה שהוא פוגש בעתיד העונה לשם הופ. כאשר הופ מתה, התינוקת נקראת על שמה.
בין סוף המאה ה-37 לתחילת המאה ה-39 של המציאות החלופית ארץ-4935, עולה כוחו של אפוקליפס. הוא שולט במרבית חלקי העולם והורג את אלה אשר מתנגדים למשטרו. ההתנגדות היחידה הגיעה באמונה בתריסר, מוטאנטים שנלחמו באפוקליפס בעידן המודרני. רבים הם האנשים אשר ביקרו במציאות חלופית זו, ביניהם רייצ'ל סאמרס (שהתנגדה נחרצות לאפוקליפס והקימה את מסדר אסקאני), טניה טראסק (שחזרה בזמן כדי לעצור את אביה בוליבר טראסק מליצור את זקיפי הסנטינל מלכתחילה), וניית'ן סאמרס (הנבחר של שבט אסקאני אשר הביס את אפוקליפס, הקים את שבט הנבחרים וחזר לזמן המודרני כקייבל).
| קרבה | שם | כינוי | יקום |
| --- | --- | --- | --- |
| אב | ניית'ן סאמרס | סטרייף (שיבוט של קייבל) | ארץ 4935 |
| אב (ביולוגי) | ניית'ן כריסטופר צ'ארלס סאמרס | קייבל | ארץ 616 |
| אם | אלייה דייספרינג | ג'נסקוט | ארץ 4935 |
| בן | טיילר דייספרינג | ג'נסיס | ארץ 4935 |
לאחר הבסתו של אפוקליפס החל מאבק כוחות בין השבטים, ודיקטטורה חדשה עלתה בדמותו של שבט "הכנענים החדשים". קייבל הפך למנהיג הצבאי של שבט הנבחרים, מתנגדי "הכנענים החדשים", והמשיך בדרכו של שבט אסקאני. הוא מתאהב ומתחתן עם חברת שבט אסקאני אלייה דייספרינג שמכנה את עצמה ג'נסקוט כמחווה לג'ין וסקוט. בעקבות מלחמות חוזרות ונשנות עם סטרייף שהופך ליריבו המר ביותר של קייבל, סטרייף חוטף את אלייה ונרמז שהתעלל בה ואנס אותה. אלייה יולדת בן בשם טיילר, שגדל והצטרף לחבורת לוחמי החופש של אמו. במהלך התקפת כוחותיו של סטרייף, פצצה מתפוצצת ופוצעת אנושות את אלייה. היא מתה בזרועותיו של ניית'ן, לא לפני שהיא מבקשת ממנו לדאוג לבנם. אולם, היא אינה יודעת כי סטרייף חטף את טיילר ובהמשך שטף את מוחו כדי להפוך לטרוריסט מאומן ולעושה דברו.
מספר דורות לאחר מכן, טיילר חוטף חברה משבט הנבחרים ויוצר קשר מנטלי ביניהם כדי לגלות את סודותיו של השבט. ניית'ן בוחר לנתק את הקשר המנטלי על ידי כך שהוא יורה בבנו, מה שרק מחריף את מצבו המנטלי ומגביר את שנאתו לאביו. טיילר חזר לזמן ההווה, ובעזרת טכנולוגיה עתידנית פעל להבטחת עלייתו של אפוקליפס לכוח. הוא יצר לעצמו זהות סודית בדמותו של מר טוליבאר וסיכסך בין ניית'ן וסטרייף - שהגיעו גם הם מהעתיד - מתוך תקווה שהשניים יחסלו אחד את השני. טיילר קרא לעצמו בשם ג'נסיס, ניסה לשחזר את שלד האדמנטיום של וולברין ולסחוף אותו למטרתו. כתגובה, וולברין נתקף בחמת זעם, השתחרר מהשפעתו של טיילר והרג את כוחותיו כולל אותו.
כאשר ניית'ן החלים מהשפעות הווירוס הטכנו-אורגני לאחר אירועי אונסלוט, התגלה בפניו חיזיון של אלייה ושל טיילר החיים לצידו בשלווה.
מציאות חלופית > עידן אפוקליפס, ארץ-295

| קרבה | שם | כינוי | יקום |
| --- | --- | --- | --- |
| אב (תורם גנטי) | סקוט סאמרס | סייקלופס | ארץ 215 |
| אם (תורמת גנטית) | ג'ין גריי | פניקס | ארץ 215 |
| בן | נתניאל גריי | איש אקס | ארץ 215 |
| קרבה | שם | כינוי | יקום |
| --- | --- | --- | --- |
| אב | נתניאל אסקס | מיסטר סיניסטר | ארץ 215 |
| בנים (מאומצים) | סקוט סאמרס אלכס סאמרס | סייקלופס האבוק | ארץ 215 |
ליג'יון, בנו של אקסבייר, נסע אחורה בזמן במטרה לרצוח את מגנטו בזמן שהותו בישראל, אך פגע בטעות באקסבייר, שהיה חברו באותה עת. הדבר יצר פרדוקס של מסע בזמן ומציאות חלופית שאיפשרה את עלייתו לכוח של אפוקליפס. מגנטו איגד סביבו את חבורת האקס-מן ונשבע לקיים את חלומו של אקסבייר לדו-קיום בין בני אדם למוטאנטים. במציאות זו, סיניסטר מאמץ שני ילדים - סקוט ואלכס.
כשסקוט גדל, סיניסטר מוצא שג'ין גריי תתאים בצורה מושלמת ליצירתו של מוטאנט בעל כוחות חזקים. הוא לוקח דגימות גנטיות של סקוט וג'ין ויוצר את נייט גריי. הוא שומר על דבר קיומו בסוד.
מציאות חלופית > ימי עבר עתידי, ארץ-811

| קרבה | שם | כינוי | יקום |
| --- | --- | --- | --- |
| אב | סקוט סאמרס | סייקלופס | ארץ 811 |
| אם | ג'ין גריי | פניקס | ארץ 811 |
| בת | רייצ'ל סאמרס | מארוול גירל | ארץ 811 |
עתיד חלופי ודיסטופי, כפי שהוצג בעלילת הסיפור "ימי עבר עתידי".
מציאות חלופית > מוטאנט אקס, ארץ-1298

| קרבה | שם | כינוי | יקום |
| --- | --- | --- | --- |
| אב (תורם גנטי) | אלכסנדר סאמרס | האבוק | ארץ 1298 |
| אם (תורמת גנטית) | ג'ין גריי | אריאל | ארץ 1298 |
| אב (מאמץ) | רמי אטיאן לבו | גמביט | ארץ 1298 |
| אם (מאמצת) | בלה דונה בודרו | בלה-דונה | ארץ 1298 |
| בת | רייבן לבו | רייבן | ארץ 1298 |
| קרבה | שם | כינוי | יקום |
| --- | --- | --- | --- |
| אב | אלכסנדר סאמרס | האבוק | ארץ 1298 |
| אם | מדלין פריור | המלכה האדומה | ארץ 1298 |
| בן | סקוטי סאמרס | - | ארץ 1298 |
האבוק מארץ-616 (יקום מארוול הרגיל) מתעורר בגוף הגרסה החלופית שלו בארץ-1298, והוא מוצא את עצמו מוקף באנשים שאותם הוא לא מכיר. עד מהרה הוא מגלה שהוא הועבר ליקום מקביל שהדברים בו קצת שונים מגדר הרגיל, ואריק מגנוס הוא טוב בעוד צ'ארלס אקסבייר הוא רע. אחיו סקוט נהרג באותה התרסקות מטוס שנטלה את חייהם של הוריו, ואלכס הפך למנהיג האקס-מן. במקום ג'ין גריי, אשה בשם מדלין פריור נטלה את מקומה בקבוצה. אלכס ומדלין עוזבים את הקבוצה המקורית כדי להקים קבוצה חדשה בשם "השישיה" וכדי לגדל את בנם, סקוטי, שנקרא על שמו של אחיו המת. סיניסטר לוקח דגימות גנטיות של ג'ין גריי ואלכסנדר סאמרס ויוצר את רייבן.
ביקום חלופי זה, אורורו מונרו (סטורם) ננשכה בידי דרקולה והפכה לערפדית בשם בלודסטורם. בוב דרייק (אייסמן) מעולם לא הצליח להשיג מחדש שליטה בכוחותיו לאחר שלוקי התעסק איתם, ואינו מסוגל לגעת באף אחד מחשש שיהרוג אותם. וורן וורתינגטון השלישי (אנג'ל) הושפע עמוקות מהפיכתו למלחמה, חבר פרשי אפוקליפס, והפך לדמות אפלה ומעוותת בשם "הנופל". ואולי השינוי הטרגי מכולם - ד"ר האנק מק'קוי (חיה) המשיך בניסויים על עצמו עד אשר הפך את עצמו ליותר חיה מאשר אדם, איבד את כל האינטלקט שלו, וגזר את גורלו לחיות כבהמה חסרת מוח וילדותית.
מציאות חלופית > אתמול תמידי, ארץ-1191

| קרבה | שם | כינוי | יקום |
| --- | --- | --- | --- |
| אב | סקוט סאמרס | סייקלופס/מר קלופס | ארץ 1191 |
| אם | אמה פרוסט | המלכה הלבנה | ארץ 1191 |
| בת | רובי סאמרס | - | ארץ 1191 |
עתיד חלופי המתוארך בכ-80 שנה קדימה בזמן. מציאות זו היא ביתם של המוטאנטים בישופ, טרבור פיצרוי, רובי סאמרס ושארד, וכן של יחידת אוכפי החוק של אקסבייר (X.S.E), אוכפי החוק המחתרתיים של אקסבייר (X.U.E) וארגון המחתרת של סאמרס.
בעתיד זה, המוטאנטים רוכזו לתוך מחנות בעקבות מסע הטבח של משיחת המוטאנטים הופ סאמרס במיליוני בני אדם.
עונת 2000/2001 בסרייה א'

| --- | --- |
 תקופת התחרות:  1 באוקטובר 2000 – 17 ביוני 2001 (260 ימים)
 מספר משתתפות:  18
 הזוכה:  רומא
 מספר משחקים:  306
 מספר שערים:  845 (2.76 בממוצע למשחק)
 מלך השערים:  ארגנטינה הרנן קרספו (26 שערים)
 → 1999/20002001/2002 ←
 
עונת 2000/2001 בסרייה א' הייתה העונה ה-99 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-1 באוקטובר[דרושה הבהרה] 2000 והסתיימו ב-17 ביוני 2001.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
ויצ'נצה, אטאלנטה, ברשה ונאפולי היו הקבוצות שעלו מהליגה השנייה.
רומא זכתה באליפות הליגה בפעם השלישית בתולדות המועדון.
בסיום העונה, ב-19 באוגוסט 2001 נערך משחק של הסופר קאפ האיטלקי בו רומא ניצחה את פיורנטינה 3:0 וזכתה בגביע.
בסיום העונה לסרייה ב' ירדו רג'אנה, ויצ'נצה, נאפולי ובארי. במקום הקבוצות שירדו לסרייה א' העפילו טורינו, פיאצ'נצה, קייבו ורונה וונציה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | רומא | 34 | 22 | 9 | 3 | 68 | 33 | 35 | 75 | זכייה בליגה   העפלה לליגת האלופות |
| 2 | יובנטוס | 34 | 21 | 10 | 3 | 61 | 27 | 34 | 73 | העפלה לליגת האלופות |
| 3 | לאציו | 34 | 21 | 6 | 7 | 65 | 36 | 29 | 69 | העפלה לליגת האלופות |
| 4 | פארמה | 34 | 16 | 8 | 10 | 51 | 31 | 20 | 56 | העפלה לליגת האלופות |
| 5 | אינטר | 34 | 14 | 9 | 11 | 47 | 47 | 0 | 51 | העפלה לגביע אופ"א |
| 6 | מילאן | 34 | 12 | 13 | 9 | 56 | 46 | 10 | 49 | העפלה לגביע אופ"א |
| 7 | אטאלנטה | 34 | 10 | 14 | 10 | 38 | 34 | 4 | 44 |  |
| 8 | ברשה | 34 | 10 | 14 | 10 | 44 | 42 | 2 | 44 | העפלה לגביע אינטרטוטו |
| 9 | פיורנטינה | 34 | 10 | 13 | 11 | 53 | 52 | 1 | 43 | זכייה בגביע איטליה העפלה לגביע אופ"א |
| 10 | בולוניה | 34 | 11 | 10 | 13 | 49 | 53 | 4- | 43 |  |
| 11 | פרוג'ה | 34 | 10 | 12 | 12 | 49 | 53 | 4- | 42 |  |
| 12 | אודינזה | 34 | 11 | 5 | 18 | 49 | 59 | 10- | 38 |  |
| 13 | לצ'ה | 34 | 8 | 13 | 13 | 40 | 54 | 14- | 37 |  |
| 14 | ורונה | 34 | 10 | 7 | 17 | 40 | 59 | 19- | 37 |  |
| 15 | רג'אנה | 34 | 10 | 7 | 17 | 32 | 49 | 17- | 37 | ירדה ליגה |
| 16 | ויצ'נצה | 34 | 9 | 9 | 16 | 37 | 51 | 14- | 36 | ירדה ליגה |
| 17 | נאפולי | 34 | 8 | 12 | 14 | 35 | 51 | 16- | 36 | ירדה ליגה |
| 18 | בארי | 34 | 5 | 5 | 24 | 31 | 68 | 37- | 20 | ירדה ליגה |
כדורגלנים מצטיינים

הרנן קרספו (ארגנטינה ארגנטינה) שחקנה של לאציו כבש 26 שערים וזכה בתואר מלך השערים.
התאחדות הכדורגל האיטלקית העניקה פרסים לשחקנים מצטיינים:
כדורגלן השנה - זינדין זידאן (צרפת צרפת), יובנטוס
כדורגלן זר של השנה - זינדין זידאן (צרפת צרפת), יובנטוס
כדורגלן איטלקי של השנה - פרנצ'סקו טוטי, רומא, עונה שנייה ברציפות
שוער השנה - ג'אנלואיג'י בופון, פארמה
בלם השנה - אלסנדרו נסטה, לאציו, בפעם השנייה ברציפות
סלניום

סלניום (Selenium) הוא יסוד כימי אל-מתכתי שסמלו הכימי Se ומספרו האטומי 34. זהו מינרל קורט חשוב בגוף האדם.
תכונות

סלניום הוא אל-מתכת בצבע אפור עם תכונות כימיות דומות לאלו של גופרית וטלור. סלניום טהור מוליך חשמל במידה רבה יותר כאשר הוא חשוף לאור. סלניום משמש לעיתים כמרכיב בסגסוגות של מוליכים למחצה מרוכבים המשמשים בתאים פוטואלקטריים.
שימושים

מהווה רכיב חשוב בתאים פוטואלקטריים ותאים סולריים.
רגישותו לאור שימשה מרכיב מרכזי במדי אור ישנים.
משמש לסילוק צבע מזכוכית. לדוגמה, צבע ירוק שנובע מזיהומי ברזל.
בהוספה לתערובת מרכיבי הזכוכית, צובע אותה באדום.
בהוספה לצבען צהוב קדמיום מאדים אותו, ומשמש כתוספת נפוצה ליצירת גוונים שבין צהוב לכתום.
מגביר עמידות לשחיקה של גומי.
לסלניום יישומים בצילום, ניתן להעניק לתמונות גוונים בעזרתו.
בין שנת 1955 עד 1975 בערך היה שימוש נרחב בסלניום ברכיבים אלקטרוניים – דיודות שנקראו "דיודות סלניום" ששימשו כמישרי זרם.
תרכובת של סלניום נפוצה בשמפו נגד קשקשת.
סגסוגת של סלניום עם ביסמוט, Bi2Se3 מקבלת תשומת לב ניכרת במחקר במבודדים טופולוגיים.
שכבה אטומית בודדת של תרכובת סלניום עם ברזל (FeSe) התגלתה לאחרונה כבעלת מוליכות על.
היסטוריה

סלניום (מקור השם במלה היוונית "σελήνη" שמשמעותה ירח) זוהה ב-1817 על ידי ינס יאקוב ברצליוס שזיהה אותו ביחד עם טלור. עם השנים הדרישה לסלניום גברה בעקבות שימושים בתחומים רבים כמו בגומי ובפלדה. עד 1970 סלניום כבר הוחלף על ידי צורן.
ב-1996, מחקרים הראו קשר בין סלניום לבין עיכוב סרטן אצל בני אדם. בשנות ה-90 המאוחרות גבר השימוש בסלניום (בעיקר יחד עם ביסמוט) בתור תוסף לצנרת מפליז בשביל לעמוד בסטנדרטים הסביבתיים נגד עופרת.
צורה בטבע

סלניום מופיע בטבע במחצבים ביחד עם גופרית, נחושת, כסף ועופרת. סלניום מופק כתוצר לוואי בעיבוד מחצבים אלו.
תפקיד ביולוגי

לסלניום חשיבות מסוימת בביולוגיה, ויצורים רבים זקוקים לו בכמויות זעירות.
החומצות האמיניות הנדירות סלניום מתיונין וסלניום ציסטאין כמעט זהות לחומצות האמיניות הנפוצות מתיונין וציסטאין, אבל יש בהן אטום סלניום במקום אטום גופרית. ישנם חיידקים שבונים באופן שיטתי חלבונים שמכילים את החומצות האמיניות הנדירות הללו. אולם, אין לחיידקים הללו קודונים ייחודיים עבור חומצות האמיניות הנדירות; כאשר הן מצויות בחלל התא של החיידק, אחד מקודוני הגנום המקודד במצב נורמלי להפסקת יצירת החלבון מקודד להן.
בשאר היצורים החיים, אחוז קטן מהמתיונין והציסטאין מוחלף באופן מקרי בסלניום מתיונין וסלניום ציסטאין. עובדה זו מנצלת את תכונותיו של אטום הסלניום להגנה מעקה חמצונית. גם לאדם דרושה כמות קטנה של סלניום ובלעדיה הוא רגיש יותר לתעוקת לב. כמות הסלניום היומית המומלצת לאדם היא 55 מיקרוגרם. עודף של סלניום (מעל 400 מיקרוגרם ליום) עלול לגרום להרעלה הנקראת סלנוזה (selenosis).
סלניום מצוי באגוזים, בדגנים, בבשר, בדגים, ובביצים; זרעי האגוז הברזילאי עשירים במיוחד בסלניום. בצורתו החופשית הסלניום אינו רעיל, אך חלק מתרכובותיו רעילות מאוד ואופן פעולתן דומה לזו של ארסן. דוגמה לתרכובת כזו היא H2Se. חיות שניזונות מצמחים שגדלו באדמה עשירה בסלניום עלולות להיפגע מכך.
הערות שוליים

↑  ICP-MS-assisted nanoHPLC-electrospray Q/time-of-flight MS/MS selenopeptide mapping in Brazil nuts - Journal of Analytical Atomic Spectrometry (RSC Publishing)
| --- | --- |
בקרת זהויות :  NLI: 987007529471405171  BNE: XX534324  BnF: cb121383271 (data)  GND: 4180872-1  LCCN: sh85119688  NDL: 00570819  NKC: ph127055
נסיכות הבוחר ממיינץ

נסיכות הבוחר ממיינץ (בגרמנית: Kurfürstentum Mainz) הייתה אחת המדינות החשובות ובעלות ההשפעה באימפריה הרומית הקדושה, והשליט בה נחשב כשני לקיסר. הנסיכות התקיימה עד לשנת 1803, אז הוחלט על חילוט שטחי הכנסייה בגרמניה ומסירתם לנסיכויות חילוניות סמוכות.
היסטוריה

בישופות מיינץ נוסדה עוד בתקופת השלטון הרומי בעיר, ועם הזמן תפסה מקום חשוב ככנסיית המטרופולין. בשנת 780 קיבלה הבישופות מעמד של ארכיבישופות, ובשנת 1356 קיבלה הארכיבישופות מעמד של נסיכות הבוחר, והנסיך-ארכיבישוף של המחוז היה אחד מהנסיכים שבחרו בקיסר האימפריה הרומית הקדושה.
הארכיבישוף של מיינץ היה הממונה על בחירת הקיסר והוא היה מזמן את שאר הנסיכים לצורך הבחירה, ולאחר מכן היה מושח ומקדש את הקיסר החדש. בנוסף היה הארכיבישוף קנצלר האימפריה הרומית הקדושה, ונחשב כשני לקיסר וראש לכל נסיכי האימפריה.
שטח הארכיבישופות השתרע על שטחים באזור מיינץ משני צידי הריין, על שטח לאורך המיין, ועל שטחים בסקסוניה התחתונה ובתורינגיה סביב ארפורט.
בשנת 1803 הוחלט על חילוט נכסי הכנסייה באימפריה, ואף הארכיבישופות של מיינץ פורקה, ושטחיה חולקו בין צרפת, ממלכת פרוסיה, הדוכסות הגדולה של הסן, דוכסות נסאו, ונסיכות אשפנבורג.
ארמון הנסיך הבוחר
ספארי (רכב)

משאית ספארי ב-1985 באזור צור בלבנון
משאית ספארי בלבנון (1985). החיילים יושבים בתצורת "גב אל גב"
משאית ספארי הוא כינוי לכלי רכב צה"לי שנעשה בו שימוש באזורי לחימה בשנות ה-80 של המאה ה-20. כלי הרכב בתצורת משאית, יועד לשינוע גייסות משטח ישראל אל שטחי הלחימה ובחזרה. פיתוחו החל במלחמת לבנון הראשונה ולאחר שמשאיות ספארי הותקפו ונפגעו, הוכנסו לשימוש משאיות ספארי ממוגנות ופותח אף דגם מוקטן וסגור שזכה לשם "ספארון".
לאחר שאוטובוסים ששימשו להיסעים הותקפו מספר פעמים בכבישי דרום לבנון במלחמת לבנון הראשונה, פיתח צה"ל משאיות פתוחות למחצה בהן ישבו הלוחמים במרכז ארגז המשאית בשתי שורות, בתצורת "גב אל גב", כשפניהם ונשקיהם מופנים אל צידי הכביש. משאיות אלו כונו "ספארי" בשל הדמיון היחסי לכלי רכב ששימשו לספארי בשמורות הטבע באפריקה. לעיתים גם הורכבו כנות מאג בדפנות המשאית, לשימוש בהעברת חיילים בין מוצבים בתוך לבנון.
ב-10 במרץ 1985 אירע "אסון הספארי", פיגוע התאבדות שבו התפוצצה מכונית תופת בסמוך לשיירת כלי רכב של צה"ל ליד העיירה הלבנונית מארג' עיון. באירוע נהרגו 12 חיילי צה"ל ו-14 נוספים נפצעו.
בעקבות "אסון הספארי" וריבוי מטעני הצד שהופעלו בעיקר על כלי רכב רך שהסיעו חיילים בלבנון, פיתח חיל החימוש מיגונים למשאיות אלו. דפנות משאיות המרצדס מוגנו בלוחות פלדה שהשאירו רק פתח צר יחסית לאורך הדופן. כמו כן הותקן מיגון לתא הנהג, עיבוי רצפת המשאית בארגז הנוסעים ובתא הנהג, התקנת קשת התהפכות והתקנת וילונות בליסטיים. משקל תוספת המיגון במשאית היה 3.5 טון. בתחילה המיגונים נתנו מענה לירי מנשק קל ולרסיסים בלבד. בהמשך נתן המיגון מענה גם לרקטות RPG ואף לטילי נ"ט מסוג סאגר.
ספארון (2011)
הערות שוליים

↑  קוראים כותבים-יהונתן לב, להקים ועדת חקירה ומיד, מעריב, 11 באוקטובר 1982
↑  טלי זלינגר, 21 חיילים נפצעו מהמארב באזור ביירות, דבר, 9 בינואר 1983
↑  אהרון דולב, ה"הרקולס" - ידידם הטוב של חיילי צה"ל בלבנון, מעריב, 13 במאי 1983
1 2  חיים באר, הגלילה, דבר, 14 באוקטובר 1983, המשך
↑  עמירה שחר, חיל החימוש כמכפיל הכוח, תולדות חיל החימוש בשנים 1985-1967, עמ' 278
עונת 2001/2002 בבונדסליגה

| --- | --- |
 תקופת התחרות:  28 ביולי 2001 – 4 במאי 2002 (281 ימים) 
 מספר משתתפות:  18
 הזוכה:  בורוסיה דורטמונד
 מספר משחקים:  306
 מספר שערים:  893 (2.92 בממוצע למשחק)
 מספר צופים:  10,096,958 (32,997 בממוצע למשחק)
 מלך השערים:  (18) מרסיו אמורוזו,ברזיל (בורוסיה דורטמונד)   מרטין מקס (מינכן 1860)
 → 2000/20012002/2003 ←
 
עונת 2001/2002 הייתה העונה ה-39 של הבונדסליגה, שהיא הליגה הגרמנית הבכירה בכדורגל. העונה החלה ב-28 ביולי 2001 והסתיימה ב-4 במאי 2002.
פ.צ. סנט פאולי, נירנברג ובורוסיה מנשנגלדבך עלו מהליגה השנייה.
על ניצחון במשחק הוענקו שלוש נקודות. אם בסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16–18 ירדו בסוף העונה לבונדסליגה השנייה.
בורוסיה דורטמונד זכתה בתואר האליפות בפעם השלישית בתולדות המועדון. באייר לברקוזן הובילה את הטבלה ב-5 נקודות שלושה מחזורים לפני סוף העונה, אך לא הצליחה לשמור על יתרונה.
פרייבורג, פ.צ. קלן ופ.צ. סנט פאולי ירדו לבונדסליגה השנייה.
כדורגלנים מצטיינים

מרסיו אמורוזו,ברזיל ברזיל ששיחק בבורוסיה דורטמונד ומרטין מקס (מינכן 1860), אשר כבשו 18 שערים, זכו בתואר מלך השערים של הליגה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | בורוסיה דורטמונד (אלופה) | 34 | 21 | 7 | 6 | 62 | 33 | 29 | 70 | העפלה לליגת האלופות |
| 2. | באייר לברקוזן | 34 | 21 | 6 | 7 | 77 | 38 | 39 | 69 | העפלה לליגת האלופות |
| 3. | באיירן מינכן | 34 | 20 | 8 | 6 | 65 | 25 | 40 | 68 | העפלה לליגת האלופות |
| 4. |  הרטה ברלין | 34 | 18 | 7 | 9 | 61 | 38 | 23 | 61 | העפלה לליגת האלופות |
| 5. | שאלקה 04 | 34 | 18 | 7 | 9 | 52 | 36 | 16 | 61 | העפלה לגביע אופ"א |
| 6. | ורדר ברמן | 34 | 17 | 5 | 12 | 54 | 43 | 11 | 56 | העפלה לגביע אופ"א |
| 7. | פ.צ. קייזרסלאוטרן  | 34 | 17 | 5 | 12 | 62 | 53 | 9 | 56 | העפלה לגביע אופ"א |
| 8. | שטוטגרט  | 34 | 13 | 11 | 10 | 47 | 43 | 4 | 50 | העפלה לגביע אינטרטוטו |
| 9. | מינכן 1860 | 34 | 15 | 5 | 14 | 59 | 59 | 0 | 50 | העפלה לגביע אינטרטוטו |
| 10. | וולפסבורג | 34 | 13 | 7 | 14 | 57 | 49 | 8 | 46 | העפלה לגביע אינטרטוטו |
| 11. | המבורג | 34 | 10 | 10 | 14 | 51 | 57 | 6- | 40 |  |
| 12. | בורוסיה מנשנגלדבך | 34 | 9 | 12 | 13 | 41 | 53 | 12- | 39 |  |
| 13. | אנרגי קוטבוס | 34 | 9 | 8 | 17 | 36 | 60 | 24- | 35 |  |
| 14. | האנזה רוסטוק | 34 | 9 | 7 | 18 | 35 | 54 | 19- | 34 |  |
| 15. | נירנברג | 34 | 10 | 4 | 20 | 34 | 57 | 23- | 34 |  |
| 16. | פרייבורג | 34 | 7 | 9 | 18 | 37 | 64 | 27- | 30 | ירדו ליגה |
| 17. | פ.צ. קלן | 34 | 7 | 8 | 19 | 26 | 61 | 35- | 29 | ירדו ליגה |
| 18. | פ.צ. סנט פאולי | 34 | 4 | 10 | 20 | 37 | 70 | 33- | 22 | ירדו ליגה |
נסר 125

| --- | --- |

Nasr 125 (צולם בקהיר, במתחם הפירמידות בגיזה)
 מאפיינים כלליים
 יצרן:  נסר (באנגלית: "Nasr", שם מלא: El Nasr Automotive Manufacturing Company, בערבית: "النصر")  ברישיון: יצרנית הרכב הפולנית "Fabryka Samochodów Osobowych (FSO)"
 שנות ייצור:  1979–1983
 הרכבה:  מצרים מצרים
 חברת אם:  פיאט (איטליה)
 אורך:  4,230 מ"מ
 רוחב:  1,625 מ"מ
 גובה:  1,440 מ"מ
 משקל:  970 ק"ג
 בסיס גלגלים:  2,505 מ"מ
 מפרט טכני
 מנוע:  4 צילינדרים, 1,295 סמ"ק 4 צילינדרים, 1,481 סמ"ק
 הילוכים:  תמסורת ידנית - 4 מהירויות  תמסורת ידנית - 5 מהירויות
נסר 125 (באנגלית: Nasr 125) היא מכונית משפחתית, 4 דלתות, 5 מושבים, אשר נבנתה בין השנים 1979–1983, על ידי יצרנית הרכב המצרית "נסר" על פי רישיון יצרנית המכוניות הפולנית Fabryka Samochodów Osobowych (FSO) ברישיון קונצרן פיאט האיטלקית.
דגם ה"נסר 125" נבנה על פי דגם ה"פיאט 125p פולסקי" אשר היה זהה לדגם פיאט 125.
סך הכול יוצרו 21,669 יחידות.
נסר 125

4 דלתות
5 מושבים
בנוסף ל"דגמי פרייבט", יוצר גם בתצורת מונית
תמסורת ידנית
"נסר 125" - צולם למספר סרטים מצריים
תמונות

נסר 125 (משמאל, צולם בקהיר)
נסר 125
נסר 125 (מימין, בצבע כתום, צולם בקהיר)
נסר 125 - מונית (מימין, צולם בקהיר)
פיאט 125p פולסקי, שנת 1980 זהה לדגם "נסר 125"
ראו גם

פיאט
פיאט 125
פיאט 125p פולסקי
הערות שוליים

↑  היסטורית "נסר" (ראו: נסר 125 (Nasr 125)weebly.com/nasr
↑  נסר 125 - סרטיםimcdb
נסקפה

| --- | --- |


 נתונים כלליים
 תקופת הפעילות:  1 באפריל 1938 – הווה (86 שנים)
 חברת אם:  נסטלה
 מיקום המטה:  שווייץ שווייץ
 מוצרים עיקריים:  קפה נמס 
  
 www.nescafe.com
 
נסקפה (Nescafé) הוא מותג קפה מתוצרת חברת נסטלה השווייצרית. השם הוא הלחם בסיסים של המילים "נסטלה" ו"קפה". נסטלה הציגה לראשונה את מותג קפה הדגל שלה בשווייץ ב-1 באפריל 1938.
היסטוריה

נסטלה החלה בפיתוח מוצר קפה בשנת 1930, ביוזמת ממשלת ברזיל, כדי לסייע בשימור העודף הגדול של קציר הקפה הברזילאי השנתי.
מקס מורגנטלר הוביל את פרויקט הפיתוח. נסטלה הציגה את המוצר החדש בשם המותג "נסקפה – Nescafé" ב-1 באפריל 1938.
נסקפה הוא אבקת קפה נמס, שהפך למצרך אמריקאי במהלך מלחמת העולם השנייה.
בשנת 1965 הציגה נסטלה מותג קפה מיובש בהקפאה בשם "נסקפה זהב - Nescafé Gold" באירופה.
בשנת 1966 פיתחה נסטלה מותג קפה מיובש בהקפאה בשם Taster's Choice.
בשפת הסלנג העברית, קיבל שם המותג "נס קפה" (או בקצרה - "נס"), כינוי לקפה נמס בכלל.
שיווק

בארצות הברית השתמשה נסטלה בשם נסקפה על מוצריה עד סוף שנות השישים. מאוחר יותר הציגה נסטלה מותג חדש בקנדה ובארצות הברית בשם "Taster's Choice", שהחליף את Nescafé. החברה ממשיכה למכור את Taster's Choice כמוצר נפרד, שממותג כנעלה על Nescafé ונמכר במחירים גבוהים יותר.
בשנת 2003 הציגה החברה מחדש את המותג Nescafé בקנדה ובארצות הברית, והמוצר ידוע כיום בשם Nescafé Taster's Choice. הוא נמכר בסופרמרקטים בצפון אמריקה באריזות זכוכית ופלסטיק כאחד.
בעוד המותג Nescafé נוצר לקפה נמס, הוא שימש לאחר מכן כמותג מטרייה במספר מוצרי קפה נמס, כולל, בבריטניה, קפה זהב מיובש ובלנד 37.
בשנת 2006 השיקה נסקפה את מערכת מכונות הקפה החדשה "Dolce Gusto" ("טעם מתוק" באיטלקית). המערכת מאפשרת לצרכנים להכין בעצמם סגנונות שונים של קפה (קפוצ'ינו, לאטה מקיאטו, אספרסו וכו'). בנוסף, ניתן להכין שוקו חם ומשקאות קרים באמצעות המכונה. המכונות נמכרות כעת ביותר מ-60 מדינות. בניגוד למוצרי Nescafé אחרים, רוב משקאות דולצ'ה גוסטו משתמשים בפולי קפה קלויים וטחונים, במקום בקפה נמס.
בבריטניה באוגוסט 2009 חשפה נסטלה קמפיין פרסומי של 43 מיליון ליש"ט עבור נסקפה, תוך התמקדות בטוהר הקפה שלו והציג את הקו "הקפה במאורו".
ראו גם

נספרסו – מותג קפה נוסף מתוצרת נסטלה
הערות שוליים

1 2 3  "Coffee History (Nescafé History section)". Nescafé. אורכב מ-המקור ב-22 באוגוסט 2011. נבדק ב-31 ביולי 2011. {{cite web}}:  (עזרה)
1 2  Smith, Andrew (2013-01-31). The Oxford Encyclopedia of Food and Drink in America (באנגלית). OUP USA. ISBN 9780199734962.
↑  הזירה הלשונית:שירת הקפה, רוביק רוזנטל, nrg
↑  Nescafé launches £43m ad push
| --- | --- |
בקרת זהויות :  MusicBrainz: ca332fdc-ca36-4eea-b0e4-1b53b0cf841c
נסיכות הלברשטאדט

| --- | --- |
סמל

 היסטוריה
 תאריכי הקמה:  1648 
 תאריכי פירוק:  1817 
 ישות קודמת:   בישופות הלברשטאדט
 ישות יורשת:   פרובינציית סקסוניה
 
נסיכות הלברשטאדט (בגרמנית: Fürstentum Halberstadt) הייתה מדינה של האימפריה הרומית הקדושה שנשלטה על ידי ברנדנבורג-פרוסיה. היא החליפה את בישופות הלברשטאדט לאחר החילון ב-1648. בירתה הייתה הלברשטאדט. בשנת 1807 הפכה הנסיכות לבירת מדינה אזורית של ממלכת וסטפאליה. בשנת 1813, השליטה בנסיכות הוחזרה לממלכת פרוסיה.
היסטוריה

על פי שלום וסטפאליה משנת 1648, הנסיכות-בישופות לשעבר חולנה כנסיכות הלברשטאדט ויחד עם מגדבורג, מינדן וקאמין ניתנה לפרידריך וילהלם, הנסיך הבוחר מברנדנבורג כפיצוי על מערב פומרניה, אשר לאחר מכן בסכסוך ברנדנבורג-פומרניה הוא נאלץ לוותר עליה לשוודיה. את הסכם זה ניהל נציגו של פרידריך וילהלם יואכים פרידריך פון בלומנטל, שבתגמול מונה למושל החילוני הראשון של הלברשטט.
הנסיכות החדשה של הלברשטאדט כללה את השטח סביב העיירות ההיסטוריות אוסטרוויק והלברשטאדט, הנסיכות לשעבר של אנהלט-אשרסלבן, רוזנות רגנשטיין לשעבר, כולל טירת היימבורג ורוזנות פלקנשטיין. לורדות דרנבורג נוספה ב-1701, האסרודה נרכשה מ- Stolberg-Wernigerode ב-1714 ולאחר קונגרס וינה ב-1815, השיגה נסיכות הלברשטאדט את הברונות של שאון ואת הלורדות של הסנרודה. שטחים אבודים כללו את וופרלינגן, שהמלך פרידריך הראשון העביר ב-1703 לבן דודו כריסטיאן היינריך מברנדנבורג-ביירוית-קולמבך, תת-חלוקה של רוזנות הוהנשטיין בערך באותו זמן ושטאפלבורג נמסרה לשטולברג-ורניגרודה ב-1727.
נסיכות הלברשטאדט פורקה על פי חוזה טילזיט משנת 1807 בעקבות תבוסתה של פרוסיה במלחמת הקואליציה הרביעית. שטחה הפך לחלק מממלכת וסטפאליה, מדינת לוויין של נפוליאון תחת אחיו הצעיר ז'רום. לאחר התבוסה הצרפתית בווטרלו, הנסיכות הוחזרה לפרוסיה ב-1815 ושולבה בפרובינציית סקסוניה החדשה ב-1817. המלכים הפרוסיים של בית הוהנצולרן המשיכו להגדיר את עצמם כ"נסיכי [. . . ] הלברשטאדט" עד 1918.
הערות שוליים

↑  וילהלם השני, קיסר גרמניה באתר regiments.org
הלברשטאדט, דומפרושטיין
עונת 2000 בגביע ליברטדורס

| --- | --- |

 תקופת התחרות:  15 בפברואר 2000 – 21 ביוני 2000 (128 ימים)
 מספר משתתפות:  34
 הזוכה:  ארגנטינה בוקה ג'וניורס
 מספר משחקים:  126
 מספר שערים:  431 (3.42 בממוצע למשחק)
 מלך השערים:  (14) לואיזאו ברזיל קורינתיאנס
 השחקן המצטיין:  אוסקר קורדובה קולומביה בוקה ג'וניורס
 → 19992001 ←
עונת 2000 בגביע ליברטדורס הייתה העונה ה-41 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-15 בפברואר 2000 ותחרות הסתיימה ב-21 ביוני 2000. בתחרות השתתפו 34 קבוצות מ-10 מדינות חברי הארגון ומקסיקו.
התחרות הסתיימה בניצחון של בוקה ג'וניורס בפעם השלישית בתולדות המועדון.